open-index/open-wikipedia-markdown huggingface dataset:
Ράσα Σεχάντα

Η **Ράσα Σεχάντα** () είναι Παλαιστίνια Διευθύνων Σύμβουλος στην οικογενειακή επιχείρηση εισαγωγών, Diamond Line, στα Ηνωμένα Αραβικά Εμιράτα.

## Καριέρα
Η Ράσα Σεχάντα γεννήθηκε στην Παλαιστίνη και ήταν το μεσαίο από τα τρία παιδιά της οικογένειας. Σε μικρή ηλικία, μετακόμισε μαζί με την οικογένειά της στα Ηνωμένα Αραβικά Εμιράτα, όπου αρχικά ζούσαν στο Άμπου Ντάμπι. Εκεί, ο πατέρας της ίδρυσε μία επιχείρηση εισαγωγών, την οποία ονόμασε Diamond Line. Η Σεχάντα φοίτησε στο Αμερικανικό Πανεπιστήμιο της Σάρτζας, από όπου αποφοίτησε το 2007. Μετά την αποφοίτησή της, εργάστηκε αρχικά πάνω στο διεθνές εμπόριο.

Αργότερα, η Σεχάντα άρχισε να εργάζεται στην οικογενειακή επιχείρηση και το 2011, όταν ταξίδεψε στο Οχάιο ως μέρος του Μεσανατολικού-Αμερικανικού προγράμματος ανταλλαγής για μικρούς ιδιοκτήτες επιχειρήσεων, είπε πως παρατήρησε ομοιότητες στον τρόπο διοίκησης της οικογενειακής της επιχείρησης με τον τρόπο διοίκησης εκεί. Άρχισε να εργάζεται πάνω στην ανάπτυξη της επιχείρησης και έπεισε τον πατέρα της να αρχίσει να επενδύει στην εκπαίδευση του ήδη υπάρχοντας προσωπικού, παρά στην πρόσληψη συμβούλων.

Πριν την συνταξιοδότηση, ο πατέρας της μοίρασε την ιδιοκτησία της εταιρίας σε τρία ίσα ποσοστά ανάμεσα στα τρία του παιδιά. Το 2013, τα δύο αδέλφια της την επέλεξαν να γίνει η διευθύνων σύμβουλος της επιχείρησης. Το πρώτο της καθήκον ήταν να εστιάσει εκ νέου την εταιρεία στην επιχείρηση εισαγωγής λαδιού, παρά στην προσφορά γενικών ξενοδοχειακών προμηθειών.

Το περιοδικό *[[Forbes]]* την κατέταξε στη λίστα των γυναικών με την περισσότερη επιρροή στον τομέα των οικογενειακών επιχειρήσεων, ενώ το 2015 συμπεριλήφθηκε στο πρόγραμμα *100 Women* (*100 Γυναίκες*) του BBC, ως μέρος της ομάδας 30under30 (30ΚάτωΤων30).

## Παραπομπές


Κατηγορία:Παλαιστίνιοι
Ραμόν (τραγουδιστής)

Ο **Ραμόν ντελ Καστίγιο Παλόπ** (Ισπανικά: *Ramón del Castillo Palop*, γεννημένος στις 3 Μαΐου 1985) είναι ένας Ισπανός τραγουδιστής, κυρίως γνωστός που εκπροσώπησε την Ισπανία στο Διαγωνισμό Τραγουδιού της Eurovision το  στην Κωνσταντινούπολη.

## Βιογραφία
Ο Ραμόν γεννήθηκε στις 3 Μαΐου 1985 στο Λας Πάλμας ντε Γκραν Κανάρια, ο νεότερος από τα τρία αγόρια. Συμμετείχε στην τρίτη σεζόν του *Operación Triunfo* (2003–2004), όπου τερμάτισε δεύτερος και, σε ξεχωριστή ψηφοφορία, επιλέχθηκε να εκπροσωπήσει την Ισπανία στην Eurovision το 2004 μετά την όγδοη θέση της Beth μια χρονιά πριν. Ήταν η πρώτη μεγάλη εμφάνισή του - δεν ήταν καλλιτέχνης ηχογράφησης πριν από το *Operación Triunfo*.

Με το τραγούδι "Para llenarme de ti", ο Ραμόν τερμάτισε στην 10η θέση με 87 βαθμούς στον τελικό, που ήταν ο τελευταίος τερματισμός στην πρώτη δεκάδα για την Ισπανία μέχρι το , όταν η Παστόρα Σολέρ κατάφερε να τερματίσει στη 10η θέση και πάλι, με το τραγούδι "Quédate conmigo".

Το "Para llenarme de ti", το οποίο γράφτηκε από τον Kike Santander, ήταν επίσης μια εμπορική επιτυχία στην Ισπανία, φτάνοντας στο νούμερο ένα στα Ισπανικά Τσαρτ για Singles. Το πρώτο άλμπουμ του Ραμόν, *Es así*, σε παραγωγή των Toni και Xasqui Ten, έκανε το ντεμπούτο του φτάνοντας στο νούμερο έξι στο Τσαρτ Ισπανικών Άλμπουμ.

Τον Οκτώβριο του 2006, κυκλοφόρησε το δεύτερο άλμπουμ του Ραμόν με τίτλο *Cambio de sentido*. Το άλμπουμ απέτυχε να μπει στα τσαρτ. Το 2008, ο Ραμόν ήταν κριτής στο τάλεντ σόου *Quiero ser como Pepe!*, το οποίο προβλήθηκε στο TV Canaria.

Το 2010, ο Ραμόν εγκατέλειψε τη μουσική του καριέρα. Λίγο αργότερα, ολοκλήρωσε τις σπουδές οπτικοακουστικής παραγωγής στο IES Politécnico Las Palmas. Το 2013, μετακόμισε στο Όσλο της Νορβηγίας για να εργαστεί ως βοηθός κάμερας για την τοπική εταιρεία παραγωγής Seefood TV.

## Δισκογραφία
**Es así* (Vale Music Records) – 2004 – No. 6 ESP
**Cambio de sentido* (Multitrack Records) – 2006

## Παραπομπές

## Επιπλέον
*

Κατηγορία:Ισπανοί τραγουδιστές
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Διαγωνισμός Τραγουδιού Eurovision 2004
Κάτω Δαμάστα Φθιώτιδας

Η **Κάτω Δαμάστα** είναι πεδινό χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 80 μέτρων.

## Γεωγραφία - Αξιοθέατα
Η Κάτω Δαμάστα βρίσκεται στους πρόποδες του όρους Καλλίδρομο, δίπλα στον Ασωπό ποταμό και σε απόσταση 14 χλμ. Ν.-ΝΑ. της Λαμίας. Το χωριό είναι κτισμένο ανάμεσα στην Άνω Δαμάστα (Δ. και δίπλα) και τις Θερμοπύλες (Α.) ενώ στην ίδια κατεύθυνση είναι τα πλευρικά διόδια Μπράλου όπου συναντώνται ο Αυτοκινητόδρομος 1 με την ΕΟ Λιβαδειάς - Λαμίας. Ανατολικά υπάρχουν τα ιαματικά λουτρά Καλλιδρόμου (Ψωρονέρια), που είναι ευεργετικά για δερματικές παθήσεις, ρευματοπάθειες, αρθρίτιδες, ισχυαλγίες σε θερμοκρασία νερού 33&nbsp;°C. Προς τα νότια είναι κτισμένη η Ιερά Μονή Γενεσίου Θεοτόκου Δαμάστας που πανηγυρίζει στις 8 Σεπτεμβρίου και η τοπική παράδοση αναφέρει ότι η ονομασία της προήλθε από την πόλη Δαμασκό, απ' όπου, όπως πιστεύεται, μεταφέρθηκε η ιερά εικόνα της Παναγίας.

## Διοικητικά
Ως οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Ηρακλείας. Σύμφωνα με το πρόγραμμα Καλλικράτης, μαζί με την Άνω Δαμάστα, τη Μονή Γενεσίου Θεοτόκου Δαμάστας και τα Χαλβαντζαίικα αποτελούν την Τοπική Κοινότητα Δαμάστας, που ανήκει στη Δημοτική Ενότητα Γοργοποτάμου του Δήμου Λαμιέων και σύμφωνα με την απογραφή του 2011 έχει πληθυσμό 158 κατοίκους, ενώ με αυτή του 2001 είχε 236.

## Παραπομπές


Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας
Μανάρ Φαγιάντ

Η **Μανάρ Χαλέντ Φαγιάντ** ή **Αλ Φαγιάντ** () είναι Ιορδανή χημικός και Πρόεδρος του Γερμανο-Ιορδανικού Πανεπιστημίου (GJU) στη Μάνταμπα της Ιορδανίας. 

## Βιογραφία
Η Φαγιάντ κατέχει πτυχίο (1972) και μεταπτυχιακό επιστημών (1974) στη χημεία από το Πανεπιστήμιο της Ιορδανίας, καθώς και διδακτορικό (1978) στη χημεία από το Πανεπιστήμιο της Βόννης, όπου η διδακτορική της διατριβή ήταν η *Schwefel-Stickstoff- und Phosphor-Verbindungen als Liganden in Übergangsmetallkomplexen* (*Ενώσεις θείου-αζώτου και φωσφόρου ως συνδετήρες σε σύμπλοκα μεταβατικών μετάλλων*). Η εξειδίκευσή της αφορά στη διαχείριση των υδάτων και στο περιβάλλον, ενώ έχει συμμετάσχει σε εθνικά και διεθνή προγράμματα χρηματοδοτούμενα από φορείς συμπεριλαμβανομένων των Προγράμματος των Ηνωμένων Εθνών για την Ανάπτυξη, Οργανισμού Διεθνούς Ανάπτυξης των Ηνωμένων Πολιτειών, Σουηδικής Υπηρεσίας Διεθνούς Αναπτυξιακής Συνεργασίας, Ευρωπαϊκής Ένωσης και Γερμανικής κυβέρνησης.

Υπήρξε καθηγήτρια αναλυτικής και ανόργανης χημείας στο Πανεπιστήμιο της Ιορδανίας από το 1978 μέχρι το 2013 και Διευθύντρια του Κέντρου Έρευνας και Μελέτης για το Νερό και το Περιβάλλον του πανεπιστημίου από το 1999 μέχρι το 2007 (αναπληρώτρια διευθύντρια από το 1992-1999). Έπειτα, υπήρξε αντιπρόεδρος του Γερμανο-Ιορδανικού Πανεπιστημίου (GJU) από το 2013 μέχρι το 2017, οπότε και διορίστηκε Πρόεδρος του πανεπιστημίου.

## Παραπομπές


## Εξωτερικοί σύνδεσμοι
*
*Εκδόσεις της Μανάρ Φαγιάντ στο Google Scholar

Κατηγορία:Απόφοιτοι του Πανεπιστημίου της Βόννης
Ανδρέας Λαμπρινός

Ο ***Ανδρέας Λαμπρινός*** (1918 - 14 Μαρτίου 1964) ήταν Έλληνας σκηνοθέτης και σεναριογράφος του Ελληνικού κινηματογράφου.

## Καριέρα
Ο Λαμπρινός ξεκίνησε την καριέρα του στον κινηματογράφο αρχικά γράφοντας σενάρια για τις ταινίες «Εύα» (1953) και «Το κορίτσι της γειτονιάς» (1954) σε σκηνοθεσία της Μαρίας Πλυτά. Το ντεμπούτο του ως σκηνοθέτης το έκανε με την ταινία «Το Κορίτσι με τα Παραμύθια» (1954) όπου έγραψε ο ίδιος και το σενάριο. Το 1959 η ταινία του «Ματωμένο ηλιοβασίλεμα» (αγγλικά:Bloody Twilight) πήρε μέρος στο επίσημο διαγωνιστικό τμήμα του Φεστιβάλ των Καννών.
## Φιλμογραφία

## Παραπομπές

## Εξωτερικοί σύνδεσμοι
*Ανδρέας Λαμπρινός στο IMDb

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Ιουλία Άμπερκρομπι

Η **Ιουλία Άμπερκρομπι** (*Julia Abercromby*, γεννημένη ως Ιουλία Τζάνετ Γεωργιάνα Χόλντειν-Ντάνκαν *Julia Janet Georgiana Haldane-Duncan*, 24 Ιανουαρίου 1840 - 8 Δεκεμβρίου 1915) ήταν Βρετανίδα αυλική, ζωγράφος, ευγενής και Κυρία της Κρεβατοκάμαρας της Βασίλισσας Βικτώριας.

## Βιογραφία
Γεννήθηκε στις 24 Ιανουαρίου 1840 στη Νάπολη, και ήταν κόρη του Αδάμ Χόλντειν-Ντάνκανμ 2ου Κόμη του Κάμπερνταουν και της Ιουλιάνας Κάβεντις Φίλιπς.

Στις 6 Οκτωβρίου 1858 παντρεύτηκε τον Γεώργιο Άμπερκρομπι, 4ο Βαρώνο Άμπερκρομπι. Το ζευγάρι δεν απέκτησε απογόνους.

Ήταν Κυρία της Κρεβατοκάμαρας της Βασίλισσας Βικτώριας από τον Απρίλιο του 1874 έως τον Μάρτιο του 1885. Για την υπηρεσία της στη Βασίλισσα της απονεμήθηκε το Βασιλικό Τάγμα της Βικτώριας και του Αλβέρτου, 3ης Τάξης.

Ενώ ήταν Κυρία Επί Των Τιμών, είχε την τιμή να ζωγραφίσει το πρώτο επίσημο πορτραίτο της Βασίλισσας για την Εθνική Πινακοθήκη.

Πέθανε στις 8 Δεκεμβρίου 1915 στο Κάμπερνταουν της Σκωτίας σε ηλικία 75 ετών. 

## Παραπομπές


Κατηγορία:Βρετανοί ευγενείς
Κατηγορία:Βρετανίδες βαρώνισσες
Κατηγορία:Κυρίες Επί Των Τιμών
Κατηγορία:Κυρίες της Κρεβατοκάμαρας
Αλτιγιάκ

Το **Αλτιγιάκ** (οξιτανικά: *Altilhac*, γαλλικά: *Altillac*) είναι κοινότητα στο νομό Κορέζ  στην περιοχή Νέα Ακουιτανία της κεντρικής Γαλλίας.

Ο πληθυσμός της κοινότητας ανέρχεται σε 861 κατοίκους σύμφωνα με την απογραφή του 2017.

αριστερά|μικρογραφία|400px|Ο πληθυσμός της κοινότητας (1962-2008)

## Δείτε επίσης
* Νέα Ακουιτανία
* Κορέζ

## Παραπομπές


## Εξωτερικοί σύνδεσμοι
* Επίσημος ιστότοπος της Αλτιγιάκ 

Κατηγορία:Κορέζ
Ζαν-Αντουάν Μαρμπό

Ο **Ζαν-Αντουάν Μαρμπό** (γαλλικά: *Jean-Antoine Marbot*, [ʒɑ̃ ɑ̃twan maʁbo]; 7 Δεκεμβρίου 1754 – 19 Απριλίου 1800), ήταν Γάλλος στρατηγός και πολιτικός. Πέθανε κατά την πολιορκία της πολιορκία της Γένοβας.

Ήταν ο πατέρας των στρατηγών Αδόλφου (1781-1844) και Μαρσελέν Μαρμπό (1782-1854).

## Τιμητικές διακρίσεις
Το όνομά του είναι χαραγμένο στην Αψίδα του Θριάμβου στο Παρίσι (Δυτικός πυλώνας, Στήλη 34).

## Δείτε επίσης
* Ονόματα χαραγμένα στην Αψίδα του Θριάμβου
* Νομοθετική Συνέλευση
* Πόλεμος του Πρώτου Συνασπισμού
* Πόλεμος του Δεύτερου Συνασπισμού
* Ναπολεόντειοι Πόλεμοι

## Βιβλιογραφία
* Rabbe, Vieilh de Boisjolin, Sainte-Preuve, *Biographie universelle et portative des contemporains: [https://books.google.com/books?id=7KdVAAAAcAAJ&printsec=frontcover#v=onepage&q&f=false Marbot, Antoine]* Paris, Levrault, 1834.
* Robert, Cougny, *Dictionnaire des parlementaires français de 1789 à 1889: [https://gallica.bnf.fr/ark:/12148/bpt6k837081/f257.item.r=%22Marbot%20(Jean-Antoine)%22 Marbot, Jean-Antoine]* Paris, Bourloton, 1889.
* Marbot, *[http://www.gutenberg.org/cache/epub/36909/pg36909-images.html Mémoires du Général Marbot]* Paris, Plon et Nourrit, 1891.
* Ressources de la Bibliothèque nationale de France: *[http://data.bnf.fr/12521128/jean-antoine_de_marbot Jean-Antoine de Marbot]*.

## Παραπομπές


## Εξωτερικοί σύνδεσμοι

* Ζαν-Αντουάν Μαρμπό στην ιστοσελίδα του Rulers.org
* Ονόματα χαραγμένα στην Αψίδα του Θριάμβου στο Παρίσι
* 

Ζαν-Αντουάν
Κατηγορία:Γάλλοι στρατιωτικοί
Κατηγορία:Γάλλοι πολιτικοί
Κατηγορία:Γάλλοι ευγενείς
Κατηγορία:Ναπολεόντειοι Πόλεμοι
Κατηγορία:Ονόματα χαραγμένα στην Αψίδα του Θριάμβου
Γενικές εκλογές 2020 στην Αμερικανική Σαμόα

**Γενικές εκλογές** πραγματοποιήθηκαν στην Αμερικανική Σαμόα στις 3 Νοεμβρίου 2020. Οι ψηφοφόροι εξέλεξαν τα μέλη του Fono και τον αντιπρόσωπο της Αμερικανικής Σαμόα στο Κογκρέσο των Ηνωμένων Πολιτειών.

## Αποτελέσματα
Ο Κυβερνήτης της Αμερικανικής Σαμόα εκλέγεται μαζί με τον Αντικυβερνήτη. Αν και οι υποψήφιοι συνδέονται με εθνικά πολιτικά κόμματα, εκλέγονται σε μη κομματική βάση. Ο Λεμάνου Πελέτι Μαούγκα εξελέγη κυβερνήτης με ποσοστό άνω του 60%. Ο Πελέτι Μάουγκα ορκίστηκε κυβερνήτης στις 3 Ιανουαρίου 2021.

### Βουλή των Αντιπροσώπων του Συμβουλίου
Η Βουλή των Αντιπροσώπων είναι η κατώτερη Βουλή του Συμβουλίου της Αμερικανικής Σαμόα (νομοθετικό σώμα). Αν και οι υποψήφιοι συνδέονται με εθνικά πολιτικά κόμματα, εκλέγονται σε μη κομματική βάση.

### Αντιπρόσωπος
Ο Αντιπρόσωπος στο Κογκρέσο των Ηνωμένων Πολιτειών αντιπροσωπεύει την ευρύτερη περιοχή του Κογκρέσου της Αμερικανικής Σαμόα στη Βουλή των Αντιπροσώπων των ΗΠΑ. Αντιπρόσωπος εξελέγη η Ρεπουμπλικανή Αμάτα Κόλμαν Ραντεγουάγκεν με ποσοστό 83,5%. 

## Παραπομπές


2020
Αμερικανικη Σαμοα
Ξιφασκία στους Θερινούς Ολυμπιακούς Αγώνες 1904 – Ατομικό σπάθης ανδρών

Το **ατομικό ανδρών στη σπάθη** ήταν ένα από τα πέντε αγωνίσματα ξιφασκίας στο πρόγραμμα των Θερινών Ολυμπιακών Αγώνων του 1904 στο Σαιντ Λούις.

## Σύνοψη αγωνίσματος
Το αγώνισμα διεξήχθη στις 8 Σεπτεμβρίου στο Φράνσις Τζιμνάσιουμ και έλαβαν μέρος συνολικά πέντε ξιφομάχοι. Οι Ηνωμένες Πολιτείες με τρεις αθλητές και η Κούβα με δύο έκαναν το ντεμπούτο τους στη σπάθη, καθώς δεν είχαν εκπροσώπηση στα τουρνουά του 1896 και του 1900. Υπήρξαν δύο σημαντικές αλλαγές σε σχέση με τα προηγούμενα τουρνουά: οι αγώνες έληγαν στις επτά επαφές (στις πρώτες διοργανώσεις έληγαν στις τρεις) και οι επαφές μετρούσαν μόνο αν γίνονταν από τη μέση και πάνω (και όχι σε όλο το σώμα, όπως ίσχυε μέχρι τότε στην Ευρώπη). 

Νικητής με τρεις νίκες αναδείχθηκε ο Μανουέλ Ντίαζ, ο οποίος αν και Κουβανός σπούδασε στο πανεπιστήμιο του Χάρβαρντ. Στη δεύτερη θέση ισοβάθμησαν με δύο νίκες και μία ήττα ο Αμερικανός Γουίλιαμ Γκρέμπε και ο Άλμπερτσον Βαν Ζο Ποστ, επίσης αμερικανικής καταγωγής που όμως η Διεθνής Ολυμπιακή Επιτροπή τον καταχωρεί ως Κουβανό. Μάλιστα, ο Βαν Ζο Ποστ ήταν πρωταθλητής Ηνωμένων Πολιτειών την τριετία 1901-03, όμως ηττήθηκε στον καθοριστικό αγώνα με τον Γκρέμπε και περιορίστηκε τελικά στο χάλκινο μετάλλιο.

## Αποτελέσματα

## Τελική κατάταξη

## Παραπομπές


## Πηγές
* 

Ατομικό σπάθης
Μεξιάτες Φθιώτιδας

Οι **Μεξιάτες** είναι πεδινό χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 60 μέτρα.

## Γεωγραφία - Αξιοθέατα
Οι Μεξιάτες βρίσκονται στην κοιλάδα του Σπερχειού ποταμού και τις νότιες όχθες του, σε απόσταση 14 χλμ. Δ. της Λαμίας και 9 χλμ. Δ.-ΒΔ. της Υπάτης. Είναι κτισμένες στους βόρειους πρόποδες της Οίτης, ανάμεσα στους Κομποτάδες (Α.-ΝΑ.), τα Λουτρά Υπάτης (Δ.-ΒΔ.). και το Λιανοκλάδι (ΒΔ.). Το πιο σημαντικό αξιοθέατο είναι το παραποτάμιο πλατανόδασος, έκτασης περίπου 1.000 στρεμμάτων, δάσους με 17 είδη δέντρων, που αποτελεί απομεινάρι του «Αινιανικού Δάσους» το οποίο αναφέρεται από τον Όμηρο. Σημειώνει μάλιστα ότι από την ξυλεία του φτιάχνονταν τα τρίτα κατά σειρά κατάρτια των πλοίων της Ελλάδας. Άλλα αξιοθέατα είναι: το ξωκκλήσι του Αγίου Ιωάννου του Προδρόμου στα νότια του χωριού στο όρος Οίτη και σε υψόμετρο 600 μέτρων, με πανοραμική θέα προς την κοιλάδα του Σπερχειού τον κάμπο της Λαμίας και τον Μαλιακό Κόλπο, το «Κεφαλόβρυσο» (πολύ κοντά στο χωριό) καθώς και το ξωκκλήσι της Αγίας Παρασκευής (στα νοτιοδυτικά). Στα ανατολικά του χωριού Μεξιάτες και σε απόσταση 1 χλμ. από το κέντρο του, βρίσκονται δίδυμοι τάφοι οι οποίοι χρονολογούνται τον 3ο αιω. π.Χ.

## Διοικητικά
Ως οικισμός αναφέρεται από την εποχή της Τουρκοκρατίας γραμμένος *Μεξιάταις* και το ίδιο, μετά την απελευθέρωση επίσημα το 1835, να προσαρτάται στον τότε δήμο Υπάτης. Το 1912 με το ΦΕΚ 261Α - 31/08/1912 ορίστηκε έδρα της κοινότητας Μεξιατών και το 1940 το όνομά του διορθώνεται σε *Μεξιάται*. Σύμφωνα με το Πρόγραμμα «Καλλικράτης» αποτελεί την τοπική κοινότητα Μεξιατών που υπάγεται στη δημοτική ενότητα Υπάτης του Δήμου Λαμιέων και σύμφωνα με την απογραφή του 2011 έχει πληθυσμό 618 κατοίκους, ενώ με αυτήν του 2001 είχε 793.

## Παραπομπές


## Εξωτερικοί σύνδεσμοι

* Ελληνιστικοί Τάφοι, Μεξιάτες, Φθιώτιδα στο youtube.com
* Μετανάστες στην Αμερική από τις Μεξιάτες Φθιώτιδος (1905-1921) από τον ιστότοπο http://amfictyon.blogspot.com/
*Το παραδοσιακό έθιμο των Αποκριών & της Καθαράς Δευτέρας στις Μεξιάτες Φθιώτιδος από τον ιστότοπο https://www.topoikaitropoi.gr/

Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας
Αδόλφος Μαρμπό

Ο **Αντουάν Αδόλφος Μαρσελέν Μαρμπό**, γνωστός ως **Αδόλφος Μαρμπό** (γαλλικά: *Antoine Adolphe Marcelin Marbot*, [adɔlf maʁbo]; 22 Μαρτίου 1781 – 2 Ιουνίου 1844), ήταν Γάλλος στρατηγός.

Ήταν ο γιος του στρατηγού Ζαν-Αντουάν Μαρμπό (1754-1800). Ο μικρότερος αδερφός του, Μαρσελέν Μαρμπό (1782-1854), ήταν επίσης στρατηγός.

## Τιμητικές διακρίσεις
22px|border **[[Πρώτη Γαλλική Αυτοκρατορία|Γαλλική Αυτοκρατορία]]**
* Τάγμα της Λεγεώνας της Τιμής:
** 55px Ιππότης (1807)

22px|border **[[Παλινόρθωση των Βουρβόνων|Βασίλειο της Γαλλίας]]**
* Τάγμα του Αγίου Λουδοβίκου:
** 55px Ιππότης (1814)

22px|border **[[Ιουλιανή Μοναρχία|Βασίλειο της Γαλλίας]]**
* Τάγμα της Λεγεώνας της Τιμής:
** 55px Αξιωματικός (1831)
** 55px Ταξιάρχης (1832)

## Δείτε επίσης
* Ναπολεόντειοι Πόλεμοι
* Ιουλιανή Μοναρχία
* Ζαν-Αντουάν Μαρμπό
* Μαρσελέν Μαρμπό

## Βιβλιογραφία
* Rabbe, Vieilh de Boisjolin, Sainte-Preuve, *Biographie universelle et portative des contemporains: [https://books.google.com/books?id=7KdVAAAAcAAJ&printsec=frontcover#v=onepage&q&f=false Marbot, Antoine Adolphe Marcelin]*. Paris, Levrault, 1834.
* Chisholm, *Encyclopædia Britannica (Eleventh Edition): [[s:en:1911 Encyclopædia Britannica/Marbot, Jean Baptiste Antoine Marcelin|Marbot, Antoine Adolphe Marcelin]]*. Cambridge University Press, 1911.
* Marbot, *[http://www.gutenberg.org/cache/epub/36909/pg36909-images.html Mémoires du Général Marbot]*. Paris, Plon et Nourrit, 1891.

## Παραπομπές


## Εξωτερικοί σύνδεσμοι

* Πόροι του γαλλικού Υπουργείου Πολιτισμού (Base Léonore)

Αδόλφος
Κατηγορία:Γάλλοι του 19ου αιώνα
Κατηγορία:Γάλλοι στρατιωτικοί
Κατηγορία:Ταξιάρχες της Λεγεώνας της Τιμής
Κατηγορία:Ναπολεόντειοι Πόλεμοι
Κατηγορία:Γάλλοι ευγενείς
Κατηγορία:Γάλλοι στρατηγοί του 19ου αιώνα
Ξιφασκία στους Θερινούς Ολυμπιακούς Αγώνες 1904 – Ατομικό ξίφους ασκήσεως ανδρών

Το **ατομικό ανδρών στο ξίφος ασκήσεως** ήταν ένα από τα πέντε αγωνίσματα ξιφασκίας στο πρόγραμμα των Θερινών Ολυμπιακών Αγώνων του 1904 στο Σαιντ Λούις.

## Σύνοψη αγωνίσματος
Το αγώνισμα διεξήχθη στις 7 Σεπτεμβρίου στο Φράνσις Τζιμνάσιουμ και έλαβαν μέρος συνολικά εννέα ξιφομάχοι από τρεις χώρες. Η Κούβα με τρεις αθλητές και η Γερμανία με έναν έκαναν το ντεμπούτο τους στο ξίφος ασκήσεως, καθώς δεν είχαν εκπροσώπηση στα τουρνουά του 1896 και του 1900. Οι υπόλοιποι πέντε αθλητές ήταν από τις Ηνωμένες Πολιτείες.

Αξίζει να σημειωθεί ότι η Διεθνής Ολυμπιακή Επιτροπή καταχωρεί τον Άλμπερτσον Βαν Ζο Ποστ ως Κουβανό και τον Γουίλφρεντ Χολρόιντ ως Αμερικανό, ενώ είναι αμερικανικής και βρετανικής καταγωγής αντίστοιχα. Επίσης, τον Τσαρλς Τάταμ ως Κουβανό στα ατομικά αγωνίσματα και ως Αμερικανό στα ομαδικά, ενώ είναι αμερικανικής καταγωγής. 

Ο προκριματικός γύρος αποτελούταν από δύο ομίλους, όπου κάθε ξιφομάχος αντιμετώπισε όλους τους υπόλοιπους. Οι δύο πρώτοι κάθε ομίλου πήραν την πρόκριση για τον τελικό γύρο, όπου αγωνίστηκαν για τα μετάλλια. Ο Κουβανός Ραμόν Φονστ ήταν αήττητος σε όσους αγώνες έδωσε και πήρε με άνεση το χρυσό. Στη δεύτερη θέση βρέθηκε ο Άλμπερτσον Βαν Ζο Ποστ, καθώς ηττήθηκε μόνο στους δύο αγώνες ενάντια στον Φονστ. Το χάλκινο κατέκτησε ο Τσαρλς Τάταμ, ο οποίος νίκησε τον Γερμανό Γκούσταβ Κασμίρ, αφήνοντάς τον τέταρτο.

## Αποτελέσματα
### Προκριματικός γύρος

**Α' Όμιλος**

**Β' Όμιλος**

### Τελικός γύρος

## Τελική κατάταξη
thumb|right|170px|border|Ο Γουίλιαμ Γκρέμπε

## Παραπομπές


## Εξωτερικοί σύνδεσμοι
* 

Ατομικό ξίφους ασκήσεως
Ξιφασκία στους Θερινούς Ολυμπιακούς Αγώνες 1904 – Ραβδί ανδρών

Το **ραβδί ανδρών** ήταν ένα από τα πέντε αγωνίσματα ξιφασκίας στο πρόγραμμα των Θερινών Ολυμπιακών Αγώνων του 1904 στο Σαιντ Λούις. Ήταν η μοναδική φορά που το εν λόγω αγώνισμα έλαβε χώρα σε διοργάνωση Ολυμπιακών Αγώνων.

## Σύνοψη αγωνίσματος
Το αγώνισμα διεξήχθη στις 8 Σεπτεμβρίου στο Φράνσις Τζιμνάσιουμ και έλαβαν μέρος συνολικά τρεις ξιφομάχοι, οι οποίοι χρησιμοποιούσαν ένα απλό ξύλινο ραβδί. Ιστορικά, το ραβδί χρησιμοποιήθηκε αρχικά ως ένας ασφαλέστερος τρόπος προπόνησης των ξιφομάχων, αλλά με τον καιρό εξελίχθηκε σε αγώνισμα. Τέτοιοι αγώνες καταγράφονται από τον 16ο αιώνα, όμως συναντώνται όλο και πιο σπάνια από τον 20ο αιώνα και μετά.

Το χρυσό μετάλλιο κατέκτησε ο Άλμπερτσον Βαν Ζο Ποστ, αθλητής αμερικανικής καταγωγής που όμως η Διεθνής Ολυμπιακή Επιτροπή τον καταχωρεί ως Κουβανό. Μάλιστα, ο ίδιος συμμετείχε και κατέκτησε μετάλλια σε όλα τα αγωνίσματα ξιφασκίας των Αγώνων του 1904. Στη δεύτερη θέση βρέθηκε ο Γουίλιαμ Ο'Κόνορ και στην τρίτη ο Γουίλιαμ Γκρέμπε.

## Τελική κατάταξη

## Παραπομπές


## Πηγές
* 

Ραβδί
Ρίμα αλ-Γκαντίρι

Η **Ρίμα αλ-Γκαντίρι** είναι Σύρια Άραβας πολιτικός και Υπουργός Κοινωνικών Υποθέσεων και Εργασίας της κυβέρνησης του Μπασάρ αλ Άσαντ.

## Πρώτα χρόνια
Η Ρίμα αλ-Γκαντίρι γεννήθηκε το 1963 στη Δαμασκό της Συρίας. Το 1986 αποφοίτησε από το Τμήμα Γαλλικής Φιλολογίας του Πανεπιστημίου της Δαμασκού και, μετά την αποφοίτησή της, εργάστηκε σε ιδιωτικά ινστιτούτα. Εργάστηκε επίσης στην Εμπορική Τράπεζα της Συρίας.

## Καριέρα
Το 2009, η αλ-Γκαντίρι εντάχθηκε στην Επιτροπή Διεθνούς Σχεδιασμού και Συνεργασίας ως βοηθός επικεφαλής και το 2014 προάχθηκε σε επικεφαλής της επιτροπής. Στις 22 Αυγούστου 2015 ορκίστηκε Υπουργός Κοινωνικών Υποθέσεων και Εργασίας ενώπιον του Μπασάρ αλ Άσαντ, αντικαθιστώντας την προηγούμενη υπουργό, Κίντα αλ-Σάματ. Συνάντησε Σύριους ομογενείς από το Σάο Πάολο της Βραζιλίας και συζήτησε μαζί τους τρόπους που θα μπορούσαν να υποστηρίξουν τη Συριακή κυβέρνηση.

Τον Απρίλιο του 2017, παρευρέθηκε στη σύνοδο κορυφής των γυναικών υπουργών από χώρες Μουσουλμανικής πλειοψηφίας, η οποία διεξήχθη στην πόλη Μασχάντ της επαρχίας Ραζάβι Χορασάν του Ιράν. Εκεί, συνάντησε τη Σαχιντόχ Μολαβέρντι, την Αντιπρόεδρο Γυναικείων και Οικογενειακών Υποθέσεων του Ιράν. Στις 29 Αυγούστου 2017, επισκέφτηκε τη Λευκορωσία και συνάντησε τον Πρόεδρο της χώρας, Αλεξάντερ Λουκασένκο. Οι δυο τους συζήτησαν τρόπους παροχής εκπαίδευσης σε παιδιά από τη Συρία που κατοικούν στη Λευκορωσία.

## Παραπομπές


Κατηγορία:Σύροι πολιτικοί
Βασιλικά Φθιώτιδας

Τα **Βασιλικά** είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Τα Βασιλικά βρίσκονται στην κοιλάδα του Σπερχειού και τους βόρειους πρόποδες της Οίτης σε υψόμετρο 140 μέτρα. Απέχουν 23 χλμ. δυτικά της Λαμίας ενώ ανατολικά του χωριού περνά ο Ξηριάς και δυτικά ο Ίναχος, που καταλήγουν λίγο βορειότερα στον Σπερχειό ποταμό. Νότια, σε απόσταση περίπου 10 χλμ. (οδηγικά) είναι η Ιερά Μονή Αγάθωνος σε υψόμετρα 600 μέτρα, η οποία πιθανολογείται ότι ιδρύθηκε τον 15ο αιώνα. Την περίοδο της Επανάστασης του 1821 υπήρξε καταφύγιο των αγωνιστών γι' αυτό και πυρπολήθηκε από τους Τούρκους. Το χωριό αναφέρεται από την εποχή της Τουρκοκρατίας και μετά την απελευθέρωση επίσημα το 1835 να προσαρτάται στον τότε δήμο Υπάτης. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Βασιλικών που υπάγεται στη  δημοτική ενότητα Υπάτης του Δήμου Λαμιέων και σύμφωνα με την απογραφή του 2011 έχει πληθυσμό 182 κατοίκους.

## Σημείωση
Η γνωστή Μάχη των Βασιλικών την περίοδο της Επανάστασης του 1821 δόθηκε στην συνώνυμη περιοχή Βασιλικά Φθιώτιδας που βρίσκεται σε στενό οροπέδιο στους βόρειους πρόποδες του όρους Καλλίδρομο και στα όρια με την Περιφερειακή Ενότητα Βοιωτίας.

## Παραπομπές


Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας
Τζον Χελντ Τζούνιορ

Ο **Τζον Χελντ Τζούνιορ** (, Σολτ Λέικ Σίτι, Γιούτα, 10 Ιανουαρίου 1889 – Belmar, Νέα Υερσέη, 2 Μαρτίου 1958) ήταν Αμερικανός δημιουργός κόμικς, ο οποίος ταυτίστηκε με το λεγόμενο «Πνεύμα της εποχής της Τζαζ».
Γόνος οικογένειας καλλιτεχνών όπως και τα αδέλφια του, ο Χελντ ξεκίνησε τη σταδιοδρομία του από την εφημερίδα της γενέτειράς του, *Salt Lake Tribune*, ενώ ακολούθως οι δημιουργίες του δημοσιεύθηκαν από πολλά έντυπα, όπως *New York Worker*, *Vanity Fair*, *Harper’s Bazaar*, *Life* κ.α. Με το έργο του, εστιασμένο κυρίως στην απεικόνιση ανθρώπινων στιγμών της καθημερινότητας, επηρέασε την παγκόσμια κουλτούρα. Απεβίωσε από καρκίνο σε ηλικία 69 ετών.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί δημιουργοί κόμικς
Τόμας Ντόργκαν

Ο **Τόμας Ντόργκαν** (**Thomas Aloysious ‘Tad’** **Dorgan**, Σαν Φρανσίσκο, Καλιφόρνια, 29 Απριλίου 1877 –  Great Neck, Νέα Υόρκη, 2 Μαΐου 1929) ήταν Αμερικανός δημοσιογράφος, δημιουργός κόμικς και αθλητικός παράγοντας. Υπέγραφε τις γελοιογραφίες του χρησιμοποιώντας το καλλιτεχνικό ψευδώνυμο ‘Tad’, έχει δε γίνει ευρέως γνωστός χάρις στις δημιουργίες του *Indoor Sports* (καρτούν) και *Judge Rummy* (κόμικς, 1910 - 1922). Επίσης, συνεισέφερε στην παγκόσμια εκπαιδευτική κοινότητα ως γλωσσοπλάστης, εισάγοντας στο λεξιλόγιο πολλές νέες λέξεις. Εργασθείς σε αρκετές εφημερίδες, όπως η *New York Jurnal*, διακρίθηκε ιδιαίτερα ως αθλητικός συντάκτης. Απεβίωσε σε ηλικία μόλις 52 ετών από επιπλοκές πνευμονίας. Το όνομά του, από το 2007, περιλαμβάνεται στη Διεθνή Λίστα της Πυγμαχίας (*International Boxing Hall of Fame*).
## Παραπομπές


Ντοργκαν Τομας
Ρουμπ Γκόλντμπεργκ

Ο **Ρουμπ Γκόλντμπεργκ** (γεννημένος *Reuben Garrett Lucius Goldberg*, Σαν Φρανσίσκο, Καλιφόρνια, 4 Ιουλίου 1883 – Νέα Υόρκη, 7 Δεκεμβρίου 1970) ήταν Αμερικανός γλύπτης, εκδότης, μηχανικός και εφευρέτης. Ασχολήθηκε εκτενώς με τα κόμικς, σατιρίζοντας την εμμονή των Αμερικανών σχετικά με την τεχνολογία.

Οι εικονογραφημένες δημιουργίες του άσκησαν δημόσια επιρροή, σε βαθμό που υιοθετήθηκε ευρέως η έκφραση «*Rube Goldberg Machines*» , ενώ για την πολυεπίπεδη προσφορά του τιμήθηκε με πολλές διακρίσεις, μεταξύ των οποίων περιλαμβάνονται ένα Βραβείο Πούλιτζερ (1948, για πολιτική γελοιογραφία), το Χρυσό Βραβείο της Διεθνούς Κοινότητας Κινουμένων Σχεδίων (1955) κ.ά.. Ήταν ιδρυτικό μέλος και ο πρώτος πρόεδρος της Εθνικής Κοινότητας Κινουμένων Σχεδίων των ΗΠΑ.

Εργάσθηκε σε διάφορες εφημερίδες, όπως τις *San Francisco Chronicle*, *New York Evening Mail*, *New York Sun* κ.ά.. Το όνομά του συνδέθηκε με διάφορες ακόμη εκφράσεις, που υποδηλώνουν τη μεγάλη συνεισφορά του στην ιστορία των κόμικς, παγκοσμίως. Απεβίωσε σε ηλικία των 87 ετών.

## Παραπομπές


Κατηγορία:Αμερικανοί δημιουργοί κόμικς
Κατηγορία:Αμερικανοί συγγραφείς
Κατηγορία:Αμερικανοί σεναριογράφοι
Κατηγορία:Αμερικανοί δημοσιογράφοι
Βιρτζίλιο Τομάζι

Ο **Βιρτζίλιο Τομάζι** (Βερόνα, 10 Μαΐου 1905 – Ρώμη, 20 Φεβρουαρίου 1998) ήταν Ιταλός αθλητής του άλματος εις μήκος.

Γεννήθηκε το 1905 στη Βερόνα και ήταν αθλητής της ΙΚ Μπεντεγκόντι. Στο Ιταλικό πρωτάθλημα στίβου αναδείχθηκε πρωταθλητής έξι φορές στο άλμα εις μήκος (1924, 1925, 1926, 1928, 1929, 1931). Κατέκτησε το χάλκινο μετάλλιο δύο φορές στο άλμα εις μήκος (1922, 1923) και μία φορά στο άλμα εις ύψος άνευ φοράς (1922). Το 1926 κέρδισε το χάλκινο μετάλλιο στο Αγγλικό πρωτάθλημα στίβου.

Το 1927 κατέκτησε το χρυσό μετάλλιο (7,03 μ.) στο Θερινό Παγκόσμιο Φοιτητικό Πρωτάθλημα της Ρώμης.

Με την εθνική ομάδα στίβου της Ιταλίας ήταν διεθνής δεκατέσσερις φορές από το 1924 έως το 1932. Το 1924 συμμετείχε στους Ολυμπιακούς Αγώνες του Παρισιού στους οποίους κατέλαβε την 7η θέση (6,89 μ.) και το 1928 στους Ολυμπιακούς Αγώνες του Άμστερνταμ στους οποίους κατέλαβε την 25η θέση (6,76 μ.) και δεν προκρίθηκε στον τελικό.

Το 1944 διετέλεσε πρόεδρος της Ιταλικής Ομοσπονδίας Στίβου. Ήταν αδερφός του πρωταθλητή του άλματος εις ύψος, Άντζελο Τομάζι και πατέρας του δημοσιογράφου Ρίνο Τομάζι. Πέθανε στις 20 Φεβρουαρίου 1998 στη Ρώμη σε ηλικία 92 ετών.

## Παραπομπές


Κατηγορία:Ιταλοί αθλητές του άλματος εις μήκος
Κατηγορία:Ιταλοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1924
Κατηγορία:Αθλητές του στίβου στους Θερινούς Ολυμπιακούς Αγώνες 1928
Κατηγορία:Κάτοχοι μεταλλίων του Ιταλικού Πρωταθλήματος Στίβου
Κατηγορία:Μεταλλιούχοι του Βρετανικού Πρωταθλήματος Στίβου
Αργυροχώρι Φθιώτιδας

Το **Αργυροχώρι** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 260 μέτρα.

## Γεωγραφία - Ιστορία
Το Αργυροχώρι βρίσκεται στις βόρειες πλαγιές της Οίτης, σε απόσταση 20 χλμ. Δ.-ΝΔ. από τη Λαμία, ανάμεσα (δίπλα και ΒΑ.) στην Υπάτη και τα Λουτρά Υπάτης. Ανατολικά του χωριού περνά ο χείμαρρος Ξηριάς, που είναι παραπόταμος του Σπερχειού. Το χωριό είναι γνωστό για το πλατανόδασος στην είσοδό του. Η παλιά ονομασία του χωριού, από την εποχή της Τουρκοκρατίας, είναι *Μπουγομήλα* ή *Βογόμιλοι*. Σύμφωνα με μια εκδοχή προέρχεται από τους πρώτους οικιστές του χωριού οι οποίοι ήταν Βογόμιλοι, μια αιρετική χριστιανική κοινότητα που πρωτοεμφανίστηκε στη Βουλγαρία τον 8ο αιώνα. Όταν εναντίον τους εξαπολύθηκε διωγμός κάποιες ομάδες (μαζί με Παυλιανίτες) έφτασαν μέχρι τη Φθιώτιδα και εγκαταστάθηκαν στα ομώνυμα χωριά (Βογόμιλοι και Παύλιανη). Σύμφωνα με άλλη εκδοχή κατά τη μάχη του Σπερχειού το 997 κάποιο στρατιωτικό τμήμα των Βουλγάρων ενώ το καταδίωκαν οι Βυζαντινοί, βρέθηκε σε οικισμό βοσκών κοντά στην τότε  Νέα Πάτρα (Υπάτη), όπου οι στρατιώτες ενώ παραδίδονταν φώναζαν *«βόγο-μιλ»*  = *παραδινόμαστε*. Ως Μπουγομήλα αναφέρεται το 1879 στο ΦΕΚ 50Α - 25/07/1879 να προσαρτάται στον τότε δήμο Υπάτης. Το 1924 με το ΦΕΚ 44Α - 28/02/1924 ορίστηκε έδρα στην ομώνυμη νεοϊδρυθείσα κοινότητα και το 1926 με το ΦΕΚ 74Β - 25/09/1926 μετονομάστηκε σε Αργυροχώριον. Σύμφωνα με το Πρόγραμμα «Καλλικράτης» αποτελεί την τοπική κοινότητα Αργυροχωρίου που υπάγεται στη δημοτική ενότητα Υπάτης του Δήμου Λαμιέων και σύμφωνα με την απογραφή του 2011 έχει πληθυσμό 201 κατοίκους, ενώ με αυτήν του 2001 είχε 348. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 8,823 χμ² (2011).
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Πεζοπορική διαδρομή: Χωριό Αργυροχώρι - Θέση Αμπελάκι από τον ιστότοπο https://www.pezoporia.gr/

Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας
Σκαλωσιά

[δεξιά|200 px|μικρογραφία|Υποστηρικτική σκαλωσιά σε νεοκλασικό κτίριο στην [Αθήνα]]Η **σκαλωσιά** είναι κλιμακωτή (αρθρωτή) τεχνική κατασκευή προσωρινής χρήσης, που συναντάται κυρίως, σε οικοδομικές εργασίες. Ο ρόλος της είναι διττός, λειτουργικός και προστατευτικός, ώστε να αποφεύγονται τα εργατικά ατυχήματα. Μπορεί να είναι κατασκευασμένη εξ’ ολοκλήρου από μέταλλο, η να αποτελεί συνδυασμό μεταλλικού σκελετού και ξύλινων σκαλοπατιών (οριζόντιες τάβλες). Χρησιμοποιείται συνηθέστερα στην οικοδομή, προκειμένου να προσπελαστούν από τους εργατοτεχνίτες οι πλέον απρόσιτες επιφάνειες, αλλά μπορεί να συνιστά και μέσο εκτέλεσης εργασιών ανακαίνισης, συντήρησης ή και αναπαλαίωσης στο πλαίσιο εργασιών της Αρχαιολογικής υπηρεσίας ή του Υπουργείου Πολιτισμού. Μπορεί να συνοδεύεται από δίχτυ προστασίας. Στην επικινδυνότητα της χρήσης της έχει αναφερθεί, με έργο του ο Νικηφόρος Βρεττάκος («Δρόμοι της Ειρήνης», #56, Σεπτέμβριος 1962)

## Παραπομπές


## Πηγές
* Πανεπιστήμιο Αιγαίου & Μιχαήλ Ι. Κληρονόμος, «Σχεδίαση Ικριώματος» Ανακτήθηκε στις 4/12/2020

Σκαλωσια
Κονσιστόριον

Το ***ιερόν Κονσιστόριον*** ή *ιερό συνέδριο* (από το λατιν. consistere, "συζητώ ένα θέμα") ήταν το υψηλότερο πολιτικό συμβούλιο της Ρωμανίας από την εποχή του Κωνσταντίνου Α΄. Αντικατέστησε το *consilium Principis,* που υπήρχε κατά τη διάρκεια του Principate.

Οι εξουσίες του συμβουλίου και τα μέλη του διέφεραν· όλα εξαρτώνταν από τον Αυτοκράτορα. Ο *[[Μάγιστρος|μάγιστρος των οφφικίων]] (magister officiorum)*, ο *κοσμήτωρ του ιερού κοιτώνος (quaestor sacri palatii)*, ο *κόμης των ιερών θησαυρών (comes sacrarum largitorium)*, ο *κόμης της ιδιωτικής περιουσίας* (comes rerum privatarum) του Αυτοκράτορα και μερικοί άλλοι υψηλόβαθμοι αυλικοί αξιωματούχοι ήταν *ex officio* (αυτοδίκαια) μέλη, αλλά ο Αυτοκράτορας ήταν ελεύθερος να διορίσει πρόσθετα μέλη. Αυτοί ήταν ειδικά διορισμένοι *comites consistoriani*, οι οποίοι τον 6ο αι. κατείχαν την τάξη του *[[Λαμπρότατος|vir spectabilis]] (εκλαμπροτάτων ανδρών)*, καθώς και άλλους υπαλλήλους ή στενούς συνεργάτες, που διορίστηκαν *ad hoc* (επί τούτου) σε αυτό.  Οι διαδικασίες του συμβουλίου διέφεραν ανάλογα με τον τρόπο διοίκησης του κάθε Αυτοκράτορα, αλλά γενικά χρησίμευσε ως σκηνή "συζητήσεων για πολιτικά και διοικητικά θέματα, καθώς και [...] δικαστικές διαδικασίες και η ιδιαίτερα επίσημη κύρωση των Αυτοκρατορικών νόμων, ενώ ταυτόχρονα ήταν ένας άμεσος τρόπος για τα μέλη του να θέσουν θέματα  που τους αφορούσαν ή να επηρεάσουν τον Αυτοκράτορα". 

Το συνέδριο συνεκαλείτο σε ιδιαίτερη αίθουσα, το *Κονσιστόριον*, στο νοτιοανατολικό μέρος του συγκροτήματος του Μεγάλου Παλατιού.

## Βιβλιογραφικές αναφορές

Κατηγορία:Ύστερη Αρχαιότητα
Κατηγορία:Κυβέρνηση της Βυζαντινής Αυτοκρατορίας
Λαδικού Φθιώτιδας

Η **Λαδικού** είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφικά - ιστορικά στοιχεία
Η Λαδικού βρίσκεται στην κοιλάδα του Σπερχειού και τους βόρειους πρόποδες της Οίτης σε υψόμετρο 140 μέτρα. Απέχει 21 χλμ. δυτικά της Λαμίας ενώ ανατολικά του χωριού περνά ο Ξηριάς που μετά από λίγο καταλήγει στον Σπερχειό ποταμό. Αξιοθέατα είναι στο κέντρο του χωριού το πάρκο έκτασης περίπου 12 στρεμμάτων, όπου γύρω του υπάρχουν παραδοσιακά καφενεία και στα βορειοανατολικά του το κτήμα Μαρουλή με το παλιό πλινθόκτιστο αρχοντικό και τον αιωνόβιο πλάτανο (άνω των 200 ετών). Η Λαδικού αναφέρεται μετά την απελευθέρωση επίσημα το 1879 με το ΦΕΚ 50Α - 25/07/1879 να προσαρτάται στον τότε δήμο Υπάτης. Το 1934 με το ΦΕΚ 44Α - 01/02/1934 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Λαδικούς που υπάγεται στη δημοτική ενότητα Υπάτης του Δήμου Λαμιέων και σύμφωνα με την απογραφή του 2011 έχει πληθυσμό 299 κατοίκους., ενώ σε αυτήν του 2001 είχε 346.

## Παραπομπές


Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας
Μανώλης Μαρκάκης

Ο **Μανώλης Α. Μαρκάκης** (1942 - 2001) ήταν Έλληνας συγγραφέας, ποιητής, φιλόσοφος και κοινωνιολόγος.

## Βιογραφικά στοιχεία
Γεννήθηκε το 1942 στη Μητρόπολη Ηρακλείου Κρήτης. Ήδη από την εφηβεία του άρχισε να αρθρογραφεί σε τοπικά έντυπα και το 1960 εξέδωσε την πρώτη ποιητική συλλογή του. Φοίτησε στη Νομική Σχολή του Πανεπιστημίου Αθηνών και έκανε μεταπτυχιακές σπουδές Κοινωνιολογίας και Φιλοσοφίας στις Η.Π.Α. Στο Πανεπιστήμιο του Ντέλαγουερ (Η.Π.Α.) δίδαξε Κοινωνιολογία. Μετά την επιστροφή του στην Ελλάδα εργάστηκε στο Υπουργείο Οικονομικών ενώ ταυτόχρονα συμμετείχε σε επιστημονικά συνέδρια, συνέγραφε και έδινε διαλέξεις.

Πέθανε πρώιμα, σε ηλικία 59 ετών (2001).

## Εργογραφία
* *Ξεκίνημα.* Ποιήματα. «Εκδόσεις Φραγκούλη», Ηράκλειο Κρήτης 1960.
* *Εισαγωγικά στην ποιητική του Δ. Καπετανάκη.* «Ελληνικά Γράμματα», Αθήνα 1968.
* *Market Fluctuation and Organizational Structure.* University of Delaware, 1971.
* *Οικονομικές διακυμάνσεις και οργανωτική διάρθρωση: Σπουδή εμπειρικής Κοινωνιολογίας.* Αθήνα 1971.
* *Εβδομήντα εφτά στοχασμοί.* 1η έκδοση, «Φέξη», Αθήνα 1982. 2η έκδοση αναθεωρημένη, Αθήνα 2001.
* *Κοινωνιολογικά κείμενα.* «Γ. Φέξης», Αθήνα 1983.
* *Δοκίμια Φιλοσοφίας της Ιστορίας.* «Καρδαμίτσα», Αθήνα 1985.
* *Φιλοσοφικά σχεδιάσματα.* «Καρδαμίτσα», Αθήνα 1986.
* *Κοινωνιολογική προοπτική.* «Α. Ν. Σάκκουλας», Αθήνα 1987.
* *Πολιτική νομιμοποίηση και βιομηχανική κοινωνία: Σπουδή εμπειρικής Κοινωνιολογίας.* «Σάκκουλας», Αθήνα 1988.
* *Φιλοσοφία του πνεύματος.* Τόμος Α΄, «Εκδόσεις των Φίλων», Αθήνα 19891. 2η έκδοση, Αθήνα 2000.
* *Φιλοσοφικές περιηγήσεις.* «Βιβλιογονία», Αθήνα 1991.
* *Δοκίμια του νεοελληνικού πνεύματος: Κείμενα Κοινωνιολογίας και Φιλοσοφίας του πολιτισμού.* «Δρυμός», Αθήνα 1994.
* *Φιλοσοφία της επιστήμης.* «Βιβλιογονία», Αθήνα 1995.
* *Φιλοσοφία του πνεύματος.* Τόμος Β΄, Αθήνα 19961. 2η έκδοση, Αθήνα 2000.
* *Η αγράμπελη.* Πεζογράφημα. 1η έκδοση, Αθήνα 2000. 2η έκδοση επαυξημένη, Αθήνα 2000.
* *Το τραγούδι της φωτιάς.* Ποίηση. Αθήνα 2000.
* *Φιλοσοφικές περιηγήσεις στην Ελλάδα.* Τόμος Α΄, Αθήνα 2000.
* *Επιτομή: Δοκιμές στην Φιλοσοφία.* Τόμος Α΄, Αθήνα 2000.
* *Επιτομή: Δοκιμές Κοινωνιολογίας.* Τόμος Β΄, Αθήνα 2000.
* *Της φωτιάς και της πέτρας.* Πεζογράφημα. Αθήνα 2001.
* *Το τραγούδι της βροχής.* Ποίηση. Αθήνα 2001.

Μελέτες, βιβλιοκριτικές και επιφυλλίδες του Μαρκάκη φιλοξενήθηκαν σε διάφορα περιοδικά, όπως τα *Δαυλός*, *Ελληνική Φιλοσοφική Επιθεώρηση*, *Ηπειρωτική Εστία*, *Κοινωνικές Τομές*, *Παρνασσός*, *Φιλόλογος*, *Φιλοσοφία*, και σε εφημερίδες, όπως η *Καθημερινή* και τα *Κρητικά Νέα*. Επίσης, μετέφρασε έργα γνωστών κοινωνιολόγων και φιλοσόφων, όπως οι Ėmile Durkheim, Ferdinand Tönnies, Georg Simmel, Karl Mannheim, Karl Jaspers. 

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες φιλόσοφοι
Άννα Μάρεϊ του Άθολ

Η **Άννα Μάρεϊ του Άθολ** (*Anne Murray of Atholl*, γεννημένη ως Άννα Χομ-Ντράμοντ *Anne Home-Drummond*, 17 Ιουνίου 1814 - 22 Μαΐου 1897) ήταν Σκωτσέζα αυλική, Κυρία επί των Ενδυμάτων και στενή φίλη της Βασίλισσας Βικτώριας.

## Βιογραφία
Γεννήθηκε στις 17 Ιουνίου 1814 στο Εδιμβούργο, και ήταν κόρη του Ερρίκου Χομ-Ντράμοντ και της Χριστιάνας Μόρεϊ.

Στις 29 Οκτωβρίου 1839 παντρεύτηκε τον Γεώργιο Μάρεϊ, 6ο Δούκα του Άθολ στο Μπλερ Ντράμοντ της Σκωτίας. Μαζί απέκτησαν ένα παιδί:
*τον *Ιωάννη* Ιάκωβο Χιου Ερρίκο (1840-1917), παντρεύτηκε την Λουίζα Μονκρίφ. Απέκτησαν 7 παιδιά.

Ήταν Κυρία επί των Ενδυμάτων της Βασίλισσας Βικτώριας για μικρό διάστημα το 1852. Στη συνέχεια έγινε Κυρία της Κρεβατοκάμας για σχεδόν σαράντα χρόνια και ήταν μια από τις πιο στενές φίλες της Βασίλισσας. Όταν πέθανε ο Πρίγκιπας Αλβέρτος, η Βασίλισσα βγήκε από το δωμάτιο όπου την περίμενε η Δούκισσα και τις ανήγγειλε: "Ω, Δούκισσα, είναι νεκρός!".

Πέθανε στις 22 Μαΐου 1897 στο Ντάνκελντ του Περθ σε ηλικία 82 ετών. Είναι θαμμένη στο Μπλερ Άθολ.

## Παραπομπές


Κατηγορία:Βρετανίδες δούκισσες
Κατηγορία:Κυρίες επί των ενδυμάτων
Κατηγορία:Κυρίες της Κρεβατοκάμαρας
Περιστέρι Φθιώτιδας

Το **Περιστέρι** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γενικά στοχεία
Το Περιστέρι βρίσκεται στις βoρειoδυτικές πλαγιές της Οίτης, σε απόσταση 38 χιλιομέτρων Δ.-ΝΔ. από τη Λαμία, ανάμεσα στον Πύργο (νότια) και το Μεσοχώρι (βόρεια). Η παλιά ονομασία του χωριού, από την εποχή της Τουρκοκρατίας, είναι *Μάντετσι* (σλαβικά σημαίνει «θολό νερό, ταραγμένο νερό»). Οι κάτοικοί του ασχολούνται κυρίως με την κτηνοτροφία και την ορεινή γεωργική παραγωγή.

Αναφέρεται το 1835 να προσαρτάται στον τότε δήμο Υπάτης. Το 1912 με το ΦΕΚ 261Α - 31/08/1912 ορίστηκε έδρα στην ομώνυμη νεοϊδρυθείσα κοινότητα και το 1927 με το ΦΕΚ 206Α - 28/09/1927 μετονομάστηκε σε Περιστέρι. Σύμφωνα με το Πρόγραμμα «Καλλικράτης» αποτελεί την τοπική κοινότητα Περιστερίου που υπάγεται στη δημοτική ενότητα Υπάτης του Δήμου Λαμιέων και σύμφωνα με την απογραφή 2021 απογράφησαν 66 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας
Άγιαξ Κοπεγχάγης

Ο **Άγιαξ Κοπεγχάγης** (δανικά: *Ajax København*) είναι δανικός σύλλογος χειροσφαίρισης που εδρεύει στη νοτιοδυτική Κοπεγχάγη και αποτελείται από ομάδα γυναικών και ανδρών. Από την σεζόν 2017-18, η γυναικεία ομάδα αγωνίζεται στην Χάντμπολ Λιγκ Δανίας, το υψηλότερο γυναικείο πρωτάθλημα στη Δανία, ενώ η ομάδα ανδρών αγωνίζεται στην Πρώτη Κατηγορία Δανίας. Ο Άγιαξ Κοπεγχάγης παίζει τους εντός έδρας αγώνες του στο Μπάβνεχοϊ-Χάλεν.

## Ιστορία
Ο σύλλογος ιδρύθηκε ως **IF Ajax** το 1934. Τις επόμενες δεκαετίες, η ομάδα πήρε 9 πρωταθλήματα Δανίας - το πιο πρόσφατο το 1964

## Παραπομπές


## Εξωτερικοί σύνδεσμοι

* Ajax Heroes

Κατηγορία:Σύλλογοι χειροσφαίρισης στη Δανία
Κατηγορία:Ιδρύσεις αθλητικών συλλόγων το 1934
Λουίζα Χάμιλτον του Άμπερκορν

Η **Λουίζα Χάμιλτον του Άμπερκορν** (*Louisa Hamilton of Abercorn*, γεννημένη ως Λουίζα Τζέιν Ράσελ *Louisa Jane Russell*, 8 Ιουλίου 1812 - 31 Μαρτίου 1905) ήταν Βρετανίδα αριστοκράτισσα.

## Βιογραφία
Γεννήθηκε στις 8 Ιουλίου 1812 στο Λονδίνο, και ήταν κόρη του Ιωάννη Ράσελ, 6ου Δούκα του Μπέντφορντ και της Λαίδης Γεωργιάνας Γκόρντον.

Στις 25 Οκτωβρίου 1832 παντρεύτηκε τον Ιάκωβο Χάμιλτον, 1ο Δούκα του Άμπερκορν στο Κάστρο Γκόρντον της Σκωτίας. Μαζί απέκτησαν 14 παιδιά:
*την Λαίδη *Χάρριετ* Γεωργιάνα Λουίζα (1834-1913), παντρεύτηκε τον Θωμά Άνσον. Απέκτησαν 13 παιδιά.
*την Λαίδη *Βεατρίκη* Φραγκίσκη (1835-1871), παντρεύτηκε τον Γεώργιο Λάμπτον. Απέκτησαν 13 παιδιά.
*την Λαίδη ''Λουίζα'' Τζέιν (1836-1912), παντρεύτηκε τον Γουλιέλμο Μόνταγκιου Ντάγκλας Σκοτ του Μπεκλέου. Απέκτησαν 8 παιδιά.
*τον Λόρδο *Ιάκωβο*  (1838-1913), παντρεύτηκε την Μαίρη Άννα Κάρζον-Χάου. Απέκτησαν 9 παιδιά.
*την Λαίδη *Αικατερίνη* Ελισάβετ (1840-1874), παντρεύτηκε τον Γουλιέλμο Έντζκαμπ. Απέκτησαν 4 παιδιά.
*την Λαίδη *Γεωργιάνα* Σουζάνα (1841-1913), παντρεύτηκε τον Εδουάρδο Τέρνερ. Απέκτησαν 1 παιδί.
*τον Λόρδο *Κλωντ* Ιωάννη (1843-1925), παντρεύτηκε την Καρολίνα Τσάντος-Πολ. Απέκτησαν 2 παιδιά.
*τον Λόρδο *Γεώργιο* Φραγκίσκο (1845-1927), παντρεύτηκε την Ματθίλδη Λάσελς. Απέκτησαν 3 παιδιά.
*την Λαίδη *Αλβέρτα* Φραγκίσκη Άννα (1847-1932), παντρεύτηκε τον Γεώργιο Σπένσερ-Τσώρτσιλ του Μάρλμπορο. Απέκτησαν 4 παιδιά.
*τον Λόρδο *Ρολάνδο* Ντάγκλας (1849-1867), πέθανε σε ηλικία 18 ετών.
*την Λαίδη *Ματθίλδη* Εβελίνα (1850-1932), παντρεύτηκε τον Ερρίκο Πίττυ-Φιτζμόρις του Λάνσνταουν. Απέκτησαν 4 παιδιά.
*τον Λόρδο Κόσμο (1853-1853), πέθανε λίγες ώρες μετά την γεννησή του.
*τον Λόρδο Φρεδερίκο Σπένσερ (1856-1928), δεν παντρεύτηκε ποτέ.
*τον Λόρδο *Ερνέστο* Γουλιέλμο (1858-1939), παντρεύτηκε την Πάμελα Κάμπελ. Απέκτησαν 4 παιδιά.

Το 1881, της απονεμήθηκε ο τίτλος Κυρία του Βασιλικού Τάγματος της Βικτώριας και του Άλβερτου, 3ης Τάξης. Η Λουίζα ζούσε ακόμη τη στιγμή της γέννησης του τρισέγγονου της και μελλοντικού πρωθυπουργού Άλεκ Ντάγκλας Χιουμ, το 1903.

Ήταν πατρική προ-γιαγιά της Πριγκίπισσας Αλίκης, Δούκισσας του Γκλόστερ, προ-προ-γιαγιά του Πρίγκιπα Γουλιέλμου του Γκλόστερ, του Πρίγκιπα Ριχάρδου, Δούκα του Γκλόστερ, και της Σάρας, Δούκισσας της Υόρκης και προ-προ-προ-γιαγιά της Νταϊάνα, Πριγκίπισσας της Ουαλίας.

Πέθανε στις 31 Μαρτίου 1905 στο Παλάτι Κόουτς στου Δυτικού Σάσσεξ σε ηλικία 92 ετών. Είναι θαμμένη στο Τσέινις του Μπάκιγχαμσαϊρ.

## Τίτλοι
*8 Ιουλίου 1812 – 25 Οκτωβρίου 1832: Λαίδη Λουίζα Ράσελ 
*25 Οκτωβρίου 1832 – 10 Αυγούστου 1868: *Η Αξιότιμη* Η Μαρκησία του Άμπερκορν
*10 Αυγούστου 1868 – 31 Οκτωβρίου 1885: *Η Εξοχότητα Της* Η Δούκισσα του Άμπερκορν
*31 Οκτωβρίου 1885 – 31 Μαρτίου 1905: *Η Εξοχότητα Της* Η Χήρα Δούκισσα του Άμπερκορν

## Παραπομπές


Κατηγορία:Βρετανοί ευγενείς
Κατηγορία:Βρετανίδες δούκισσες
Μάγια

:*Αυτό το λήμμα αναφέρεται στην εθνότητα των Μάγια. Για τον γνωστό πολιτισμό της προκολομβιανής περιόδου, δείτε το λήμμα [[Πολιτισμός των Μάγια]].*

Οι **Μάγια** είναι μια εθνογλωσσική ομάδα αυτοχθόνων κατοίκων της Μεσοαμερικής. Ο αρχαίος πολιτισμός των Μάγια σχηματίστηκε από μέλη αυτής της ομάδας και οι σημερινοί Μάγια κατάγονται γενικά από τα άτομα που ζούσαν στην περιοχή του ιστορικού πολιτισμού. Σήμερα ζουν στο νότιο Μεξικό, τη Γουατεμάλα, το Μπελίζ, το Ελ Σαλβαδόρ και την Ονδούρα. Ο όρος Μάγια είναι συλλογικός όρος για τους κατοίκους της περιοχής, αν και δεν τον χρησιμοποιούσαν οι Μάγια. Δεν υπήρχε κοινή αίσθηση ταυτότητας ή πολιτικής ενότητας μεταξύ των διακριτών πληθυσμών, κοινωνιών και εθνοτήτων επειδή ο καθένας είχε δικές του παραδόσεις, πολιτισμό και ιστορική ταυτότητα.

Στις αρχές του 21ου αιώνα εκτιμάται ότι υπήρχαν έξι εκατομμύρια Μάγια που ζούσαν στην περιοχή. Στη Γουατεμάλα, το νότιο Μεξικό, τη χερσόνησο του Γιουκατάν, το Μπελίζ, το Ελ Σαλβαδόρ και τη δυτική Ονδούρα εκατομμύρια Μάγια διατηρούν τον πολιτισμό τους σε κάποιο βαθμό. Αρκετοί έχουν ενσωματωθεί αρκετά στην πλειοψηφία των ισπανοποιημένων μεστίζο των περιοχών όπου κατοικούν, ενώ άλλοι διατηρούν μια πιο παραδοσιακή, πολιτιστικά διακριτή ζωή, συχνά χρησιμοποιώντας μια γλώσσα Μάγια ως κύρια γλώσσα. Οι κύριες γλώσσες Μάγια είναι η Γιουκατέκ, η Κέκτσι, Κιτσέ, Μαμ και άλλες.

Οι περισσότεροι σύγχρονοι Μάγια ζουν στη Γουατεμάλα, το Μπελίζ και τα δυτικά τμήματα της Ονδούρας και του Ελ Σαλβαδόρ, καθώς και μεγάλα τμήματα των μεξικανικών πολιτειών Γιουκατάν, Καμπέτσε, Κιντάνα Ρόο, Ταμπάσκο και Τσιάπας. 

## Το ημερολόγιο
Το ημερολόγιο των μάγια αποτελεί τη συσχέτιση των δυο ετών των Μάγια Τζόλκιν και Χαάμπ.

#### Χαάμπ
Το Χαάμπ ήταν το έτος των 365 ημερών των Μάγια. Χωριζόταν σε 18 μήνες των 20 ημερών και έναν μήνα των 5 ημερών.

#### Τζόλκιν
Το Τζόλκιν ήταν το ιερό έτος των 260 ημερών των Μάγια

### Ημερολογιακός κύκλος
Κάθε φορά λοιπόν που γίνεται έναρξη της συσχέτισης των δύο ετών και ο μήνας που ξεκινάει το ένα με τον μήνα που ξεκινά το άλλο ξανασυναντιούνται με το πέρασμα του χρόνου έχουμε έναν ημερολογιακό κύκλο.

## Παραπομπές


## Εξωτερικοί σύνδεσμοι
* 

Κατηγορία:Πληθυσμιακές ομάδες στο Μεξικό
Άιβαρ Κούουσμαα

Ο **Άιβαρ Κούουσμαα** (εσθονικά: *Aivar Kuusmaa*, 12 Ιουνίου 1967) είναι Εσθονός πρώην επαγγελματίας καλαθοσφαιριστής, ο οποίος αγωνιζόταν ως σούτινγκ γκαρντ και νυν προπονητής.

## Σταδιοδρομία
Ο Κούουσμαα κέρδισε την Πρώτη Κατηγορία Καλαθοσφαίρισης Σοβιετικής Ένωσης το 1991 ως μέλος της Τάλιν Κάλεβ. Ο Κούουσμαα έπαιζε κυρίως στην Εσθονία, αλλά πέρασε επίσης τρεις σεζόν στην Ελλάδα, με τον Παναθηναϊκό και μία σεζόν στο Βέλγιο, με το Λιέζ Μπασκέτ. Επίσης, κατά τη διάρκεια της θητείας του στον Σοβιετικό Στρατό, ο Κούουσμαα τοποθετήθηκε στην Σοβιετική Σοσιαλιστική Δημοκρατία της Λετονίας και έπαιζε στον τοπικό αθλητικό σύλλογο στρατού Ρίγα ΑΣΚ. 

Μετά τη συνταξιοδότησή του το 2005, ήταν προπονητής στις ΜΚ Κάλεβ/Κράμο (2005–2007 & 2010–2012), ΤΤΟ ΚΚ (2007–2010) και AVIS Ουτίλιτας Ράπλα (2014–2018). Ο Κούουσμαα έχει επίσης ελληνική ιθαγένεια με το επώνυμο Μαγουλάς.

## Διακρίσεις

## Παραπομπές


## Βιβλιογραφία

* 

Κατηγορία:Εσθονοί καλαθοσφαιριστές
Κατηγορία:Σοβιετικοί καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές Ρίγα ΑΣΚ
Κατηγορία:Καλαθοσφαιριστές εσθονικών συλλόγων
Κατηγορία:Καλαθοσφαιριστές ΜΚ Κάλεβ
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Πολιτογραφημένοι πολίτες της Ελλάδας
Κατηγορία:Έλληνες εσθονικής καταγωγής
Κατηγορία:Καλαθοσφαιριστές Λιέζ Μπασκέτ
Κατηγορία:Καλαθοσφαιριστές Πρωταθλήματος Βελγίου
Κατηγορία:Καλαθοσφαιριστές βελγικών συλλόγων
Κατηγορία:Εσθονοί προπονητές καλαθοσφαίρισης
Bravo (ισπανικό συγκρότημα)

Οι **Bravo** ήταν μια ισπανική μουσική ομάδα της δεκαετίας του 1980. Το συγκρότημα ιδρύθηκε το 1982, με παρόμοια σύνθεση με τους ABBA (δύο άνδρες, δύο γυναίκες).

Το συγκρότημα έγινε γνωστό στην Ισπανία όταν επιλέχθηκαν να εκπροσωπήσουν τη χώρα τους στο διαγωνισμό τραγουδιού της Eurovision 1984. Η Ισπανία είχε κερδίσει μηδέν βαθμούς το  και λίγοι περίμεναν ένα εξαιρετικό αποτέλεσμα με τη συμμετοχή των Bravo, το "Lady, Lady". Ωστόσο, το τραγούδι τερμάτισε στην τρίτη θέση στο διαγωνισμό τραγουδιού της Eurovision 1984 και είχε μεγάλη επιτυχία στα charts στην Ισπανία και τη Λατινική Αμερική.

Το συγκρότημα προσκλήθηκε σε πολλές παραστάσεις στη Λατινική Αμερική (συμπεριλαμβανομένου του Μεξικού, της Κολομβίας, της Χιλής, της Βενεζουέλας και της Δομινικανής Δημοκρατίας) και συμμετείχε στο Διεθνές Φεστιβάλ Τραγουδιού *Viña del Mar* στη Χιλή. Το συγκρότημα κυκλοφόρησε δύο άλμπουμ πριν διαλυθεί το 1986.

## Μέλη
Η μπάντα αποτελούνταν από τους Αμάγια Σάιθαρ, Λούις Βιγιάρ, Γιολάντα Όγιος και Εστέμπαν Σάντος.

Την 1η Νοεμβρίου 2020, ο Εστέμπαν Σάντος πέθανε σε ηλικία 69 ετών.

## Δισκογραφία
* *Bravo*
* *Noche a noche*

## Παραπομπές

## Εξωτερικοί σύνδεσμοι
* Επίσημη σελίδα της Amaya Saizar με πληροφορίες για τους Bravo

Κατηγορία:Ισπανικά μουσικά συγκροτήματα
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ισπανία
Κατηγορία:Διαγωνισμός Τραγουδιού Eurovision 1984